
Z A P I S N I K

33. sjednice Vijeća Mjesnog odbora Resnik, 
održane 28. prosinca 2023., u prostorijama mjesne samouprave MO Resnik, s početkom u 19.00 sati

NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Dominik Žibrat, predsjednik Vijeća Mjesnog odbora Resnik

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 32. sjednice Vijeća Mjesnog odbora Resnik. 

[bookmark: _GoBack]S obzirom da nema primjedbi Vijeće jednoglasno usvaja zapisnik s 32. sjednice. 
  Na prijedlog predsjednika Vijeće jednoglasno utvrđuje

D N E V N I     R  E D

1. Donošenje Financijskog plana Mjesnog odbora Resnik za 2024.
1. Donošenje Plana malih komunalnih akcija Mjesnog odbora Resnik za 2024.
1. Korištenje prostora MS Resnik.
1. Aktualna komunalna problematika.
1. Razno: izvješća, pitanja i  prijedlozi.


Ad 1.) Donošenje Financijskog plana Mjesnog odbora Resnik.

Članovi Vijeća primili su prijedlog  Financijskog plana Mjesnog odbora Resnik za 2024. uz poziv za sjednicu. 
Nakon kratke rasprave Vijeće jednoglasno donosi sljedeći




FINANCIJSKI PLAN
Mjesnog odbora Resnik
za 2024.

Članak 1.
Financijski plan Mjesnog odbora Resnik za 2024. (dalje u tekstu: Plan) sastoji se od:

PRIHODA:									87.560,00 €
RASHODA:									87.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	87.560,00

	6711
	PRIHODI ZA FINANCIRANJE RASHODA POSLOVANJA
	87.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	87.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	75.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	75.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.


Ad 2.) Donošenje Plana malih komunalnih akcija Mjesnog odbora Resnik za 2024.

		Predsjednik Vijeća, Dominik Žibrat  napominje da su dobili  materijale za donošenje Plana malih komunalnih akcija Mjesnog odbora Resnik za 2024.
Predsjednik otvara raspravu. 
Nakon kratke rasprave Vijeće jednoglasno donosi sljedeći
Plan malih komunalnih akcija
Mjesnog odbora Resnik za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Resnik, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 75.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.

Ad 3.) Korištenje prostora MS Resnik.


Predsjednik Vijeća, Dominik Žibrat izvješćuje vijećnike da su dobili zahtjev za produljenje korištenja prostora od stranke SDP. Navodi da su termini isti i da stranka želi samo produljiti prostor.
Otvara raspravu.
Nakon kratke rasprave Vijeće jednoglasno donosi sljedeći

Z a k lj u č a k
o korištenju prostora Mjesne samouprave Resnik

                 Vijeće Mjesnog odbora Žitnjak suglasno je s produljenjem prostora MS Resnik te:

- donosi zaključak o korištenja prostora MS Resnik stranci SDP-Resnik, koju zastupa Dijana Pjevač Brkić, i to u terminu četvrtkom od 18,00 – 21,00 sat.


Ad 4.) Aktualna komunalna problematika.

Predsjednik Vijeća Dominik Žibrat, ukratko izvještava nazočne vijećnike o trenutačnim radovima koji se izvode na području MO Resnik.


Ad 5.) Razno: izvješća, pitanja i prijedlozi.

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Vijećnici i dalje raspravljaju o prijedlogu Grada da se na području Mjesnog odbora  Resnik gradi Centar za gospodarenje otpadom tzv. Spalionica i svi su zauzimaju stav:

Vijeće Mjesnog odbora Resnik oštro se protivi bilo kakvoj izgradnji Centra za gospodarenje otpadom (spalionice) i svih popratnih sadržaja.

Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 19.00 sati.

KLASA: 024-08/23-03/2561
URBROJ: 251-13-11-11/006-23-3
Zagreb, 28. prosinca 2023.


Zapisnik sastavio:

Dominik Žibrat


Predsjednik Vijeća Mjesnog odbora
Resnik          Dominik Žibrat

